Wiwit 4 Januari 1946 Soekarno lan Hatta mindahaké kutha krajan Républik Indonésia menyang Ngayogyakarta. Kanthi akèhé pertempuran antawis pejuang kamardikan karo Sakuthu sarta NICA ing Jakarta lan Bandung, mula Sekolah Tinggi Teknik (STT) Bandung mèlu pindhah menyang Yogyakarta. Ing tanggal 17 Fèbruari 1946, Sekolah Tinggi Teknik (STT) Bandung diuripaké manèh ing Ngayogyakarta kanthi para dwija antarané Prof. Ir. Rooseno lan Prof. Ir. Wreksodhiningrat. 